
	    COMISIA PENTRU POLITICĂ                                                                     

       ECONOMICĂ, REFORMĂ

             ŞI PRIVATIZARE

    
	                                                                                             Bucureşti, 12.09.2007
                                                                   Nr. 21/243
                                                                                                PL-X  528

	                                                                   


RAPORT 

asupra proiectului  de Lege pentru ratificarea Protocolului Adiţional, semnat la Baku, la 11 octombrie 2006, pentru amendarea Acordului între Guvernul României şi Guvernul Republicii Azerbaidjan privind promovarea şi protejarea reciprocă a investiţiilor, semnat la Baku, la 29 octombrie 2002

                      În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere, în fond, cu proiectul de Lege pentru ratificarea Protocolului Adiţional, semnat la Baku, la 11 octombrie 2006, pentru amendarea Acordului între Guvernul României şi Guvernul Republicii Azerbaidjan privind promovarea şi protejarea reciprocă a investiţiilor, semnat la Baku, la 29 octombrie 2002, trimis cu adresa nr. PL-X 528 din 3 septembrie 2007, înregistrat sub nr. 21/243 din               4 septembrie 2007.


Potrivit prevederilor art. 75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările ulterioare, în cazul acestei iniţiative legislative, Camera Deputaţilor este prima Cameră sesizată.

Consiliul Legislativ a avizat favorabil proiectul de lege, conform avizului nr.971 din  19 iulie 2007.

Comisia pentru politică externă, conform avizului nr.PL-x 528 din 6 septembrie 2007, a avizat favorabil proiectul de lege, în forma iniţiatorului.
Iniţiativa legislativă supusă dezbaterii are ca obiect de reglementare ratificarea Protocolului Adiţional, semnat la Baku, la 11 octombrie 2006, pentru amendarea Acordului între Guvernul României şi Guvernul Republicii Azerbaidjan privind promovarea şi protejarea reciprocă a investiţiilor, semnat la Baku, la 29 octombrie 2002.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat proiectul de lege mai sus menţionat în şedinţa din 12 septembrie 2007. 

La dezbaterea acestei iniţiative legislative au fost prezenţi, în calitate de invitaţi, din partea  Ministerului Economiei şi Finanţelor, doamna Gabriela Burcea şi domnul Marius Dinescu - consilieri.

                     La dezbaterea acestei iniţiative legislative, din totalul de 23 de membri ai Comisiei pentru politică economică, reformă şi privatizare au fost prezenţi 23 deputaţi.

                      Cu prilejul dezbaterilor, domnii invitaţi au precizat faptul că, deşi există anumite neconcordanţe provenite din traducerea textului din limba engleză  şi dintr-o serie de erori materiale, nu se poate interveni pentru modificarea lui întrucât protocolul este deja semnat. 
În urma examinării propunerii legislative şi a punctelor de vedere exprimate de către membrii Comisiei şi de către invitaţi, s-a hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru ratificarea Protocolului Adiţional, semnat la Baku, la 11 octombrie 2006, pentru amendarea Acordului între Guvernul României şi Guvernul Republicii Azerbaidjan privind promovarea şi protejarea reciprocă a investiţiilor, semnat la Baku, la 29 octombrie 2002, cu amendamentele admise, care sunt redate în Anexa la prezentul raport.
În raport cu obiectul şi conţinutul său, proiectul de lege face parte din categoria legilor ordinare.                                                                                                                                                                                      
           PRESEDINTE,                                                             

           Mihai TUDOSE                                                                                                                                        

                                                                         SECRETAR,                                                                                                                                                                                  

                                                                         Iuliu NOSA                                                                                                                                           
                                                                                                                                                                                                  Expert parlamentar,                                                                   

                                                                                                                                                                                  Graziella  Segărceanu      

                                                                                                                                                                                               Consilier parlamentar,                                                                                    

                                                                                                                                                                                                        Anca Chiser                                               
ANEXĂ

AMENDAMENTE ADMISE:
	Nr.
Crt.
	Text proiect de lege
	TEXT COMISIE

(autorul amendamentului)
	MOTIVARE

	1.
	Titlul Legii:

Lege pentru ratificarea Protocolului Adiţional, semnat la Baku, la 11 octombrie 2006, pentru amendarea Acordului între Guvernul României şi Guvernul Republicii Azerbaidjan privind promovarea şi protejarea reciprocă a investiţiilor, semnat la Baku, la 29 octombrie 2002


	Titlul Legii:

Lege pentru ratificarea Protocolului Adiţional, semnat la Baku la 11 octombrie 2006, pentru amendarea Acordului dintre Guvernul României şi Guvernul Republicii Azerbaidjan privind promovarea şi protejarea reciprocă a investiţiilor, semnat la Baku la 29 octombrie 2002

Autor: Comisia economică.
	   Pentru corelarea textului cu cel a Legii  nr. 368/1993.

	2.
	Articol unic. – Se ratifică Protocolul Adiţional, semnat la Baku, la 11 octombrie 2006, pentru amendarea Acordului între Guvernul României şi Guvernul Republicii Azerbaidjan privind promovarea şi protejarea reciprocă a investiţiilor, semnat la Baku, la 29 octombrie 2002, ratificat prin Legea nr. 368/2003.

	Articol unic. – Se ratifică Protocolul Adiţional, semnat la Baku la 11 octombrie 2006, pentru amendarea Acordului dintre Guvernul României şi Guvernul Republicii Azerbaidjan privind promovarea şi protejarea reciprocă a investiţiilor, semnat la Baku la 29 octombrie 2002, ratificat prin Legea nr. 368/2003.
               Autor: Comisia economică.
	   Pentru corelare cu titlul legii. 

Vă înaintăm, alăturat, RAPORTUL asupra proiectului de Lege pentru ratificarea Protocolului Adiţional, semnat la Baku, la 11 octombrie 2006, pentru amendarea Acordului între Guvernul României şi Guvernul Republicii Azerbaidjan privind promovarea şi protejarea reciprocă a investiţiilor, semnat la Baku, la 29 octombrie 2002, trimis, spre dezbatere în fond, cu adresa nr. PL-X 528 din 3 septembrie 2007, înregistrat sub nr. 21/243 din  4 septembrie 2007.
          În raport cu obiectul şi conţinutul său, proiectul de lege face parte din categoria legilor ordinare.
PREŞEDINTE,

MIHAI  TUDOSE

